Sekolah Kebangsaan Sepagaya

Sekolah Kebangsaan Sepagaya atau nama ringkasnya SK Sepagaya, merupakan sebuah sekolah kebangsaan yang terletak di Peti Surat 60807.

Pada 2025, Sekolah Kebangsaan Sepagaya menampung jumlah murid seramai 730 orang. Sekolah ini beroperasi dengan tenaga kerja seramai 52 orang guru dan 9 orang anggota kumpulan pelaksana (AKP).

Secara organisasi, Sekolah Kebangsaan Sepagaya terdiri tiga aliran iaitu prasekolah, aliran perdana (Tahun 1 hingga Tahun 6) dan Program Pendidikan Khas Inklusif (PPKI). Pentadbiran sekolah pula diketuai oleh seorang guru besar dan empat orang guru penolong kanan.

 Kedudukan Geografi dan Lokasi 
Sekolah ini terletak di Kampung Sepagaya bersebelahan dengan Sekolah Menengah Kebangsaan Terusan Lahad Datu. Ia dilengkapi dengan akses jalan raya yang lengkap. Terdapat dua jalan yang biasa dilalui untuk sampai ke sekolah ini iaitu (1) jalan utama melalui SMK Terusan terus ke SK Sepagaya dan; (2) jalan alternatif melalui Kampung Sepagaya Hilir di belakang sekolah.

Jarak sekolah dari tempat strategik

 Bandar Sri Perdana: 5 - 7 minit 
 Pekan Tabanak: 8 - 10 minit
 Lapangan Terbang Lahad Datu: 8 - 10 minit
 Hospital Lahad Datu: 7 minit
 Pejabat Pendidikan Daerah Lahad Datu: 7 minit
 Bandar Lahad Datu: 10 - 15 minit

Cuaca

Sekolah ini tidak mengalami banjir seperti kawasan sekitar. Walau bagaimanapun, sekiranya berlaku hujan yang sangat lebat secara berlanjutan, sebahagian jalan menuju ke sekolah boleh ditenggelami air dan berpotensi mengganggu lalu lintas.

Sejarah 
Nama Sekolah Kebangsaan Sepagaya diambil daripada nama lokasi sekolah ini di Kampung Sepagaya, Lahad Datu. Sepagaya ialah sebuah perkataan daripada bahasa suku Idahan iaitu masyarakat kampung ini yang membawa maksud air (sepa) besar (gaya). Hal ini disebabkan oleh banjir besar yang selalu melanda kawasan kampung setiap kali musim hujan tiba dan keadaan ini masih lagi berlaku sehingga kini.

Pencapaian 
Pencapaian Inovasi Guru

1. Pencalonan Pusingan Akhir Anugerah Guru Inovatif Peringkat Kebangsaan 2025 Kementerian Pendidikan Malaysia (Individu Sekolah Rendah)

2. Anugerah Emas Inovasi Peringkat Antarabangsa 2025 (Kategori Sains Sosial/PdP) International Innovation and Exhibition Fair 2025 Kolej Mara Kulim

3. Anugerah Khas Inovasi (Impact Innovator Award) Peringkat Antarabangsa 2025 International Innovation and Exhibition Fair 2025 Kolej Mara Kulim

4. Anugerah Emas Inovasi PdP sempena Hari Kecemerlangan Inovasi Pejabat Pendidikan Daerah Lahad Datu 2024

5. Anugerah Emas Inovasi Pembudayaan Digital sempena Hari Kecemerlangan Inovasi Pejabat Pendidikan Daerah Lahad Datu 2024

Pencapaian Lain

1. Anugerah Sekolah Alam Sekitar (Anugerah SERASI) Peringkat Negeri Sabah 2024

2. Sekolah Contoh Program Literasi dan Numerasi (PLaN) Daerah 2024

3. Anugerah Sekolah Peneraju STEM Negeri 2024

 Alamat
Sekolah Kebangsaan Sepagaya
Peti Surat 60807 
91117, Lahad Datu
Sabah, Malaysia
Telefon =  6089885406
Fax       = 6089885406

 Pautan luar 



Sepagaya
Sepagaya